ไทยพาณิชย์มองหุ้นไทยพร้อมลงหลังขึ้นแรง
บลจ.ไทยพาณิชย์ แนะระวังแรงขายทำกำไรหรือข่าวลบ ฉุดตลาดหุ้นดิ่ง หลังขึ้นมาต่อเนื่อง ฉวยปันผลกองทุนไทยพาณิชย์หุ้นทุนปันผล 5%
27 ก.พ. 2555

บลจ.ไทยพาณิชย์ แนะระวังแรงขายทำกำไรหรือข่าวลบ ฉุดตลาดหุ้นดิ่ง หลังขึ้นมาต่อเนื่อง ฉวยปันผลกองทุนไทยพาณิชย์หุ้นทุนปันผล 5%
นางโชติกา  สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า ตลาดหุ้นที่ปรับตัวขึ้นอย่างรวดเร็วจากจุดต่ำสุดที่ 855 จุดในเดือนต.ค.2554 อาจทำให้เกิดแรงเทขายทำกำไรและฉุดตลาดหุ้นให้ปรับลดลงได้หากมีปัจจัยลบมากระทบ โดยต้องติดตามการประมูลพันธบัตรของประเทศอิตาลีและสเปน รวมถึงอัตราเงินเฟ้อของจีน
“เดือนก.พ.ตลาดหุ้นไทยผันผวนในกรอบแคบๆ โดยปรับตัวขึ้นตามตลาดโลก จากสภาพคล่องที่เพิ่มขึ้นหลังปัญหายุโรปเริ่มคลี่คลาย รวมถึงได้รับปัจจัยบวกจากการที่ธนาคารกลางประเทศยุโรปอัดฉีดสภาพคล่องผ่านโครงการ Long Term Financing Operation (LTRO) และคาดหวังว่ากรีซจะได้รับเงินช่วยเหลือก้อนใหม่ก่อนเส้นตายในเดือนมี.ค.นี้ "นางโชติกา กล่าว
นางโชติกา กล่าวว่า บริษัทเตรียมจ่ายเงินปันผลของกองทุนเปิดไทยพาณิชย์หุ้นทุนปันผล (SCBDV) สำหรับผลดำเนินงานระหว่างวันที่ 1 พ.ค.2554-22 ก.พ.2555 อัตราหน่วยละ 0.62 บาท คิดเป็นผลตอบแทนประมาณ 5 % เมื่อเทียบกับมูลค่าหน่วยลงทุน ณ วันที่ 22 ก.พ.ซึ่งอยู่ที่ 12.2912 บาท/หน่วย โดยจะจ่ายเงินให้ผู้ถือหน่วยในวันที่ 2 มี.ค.2555 รวมเป็นเงิน 62.80 ล้านบาท ขณะที่กองทุนมีผลดำเนินงานย้อนหลัง 3 เดือนจากวันที่ 23 พ.ย.2554-22 ก.พ.2555 อยู่ที่ 16.03%



โชติกา